Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: A korlátozás betartását az MFB-nél 2001. évi XX. törvény 8. § (4) bekezdésében foglaltak alapján kell figyelni,
Paragraph Index: 734

85. §-ában elõírtak figyelése érdekében. A jelentés kitöltése A jelentésben minden olyan vállalkozásnak az adatait ki kell mutatni, ahol a hitelintézet bármilyen formában (közvetlenül, közvetetten) tulajdonos. A tábla nemcsak az egyedi (egy vállalkozásra), hanem az összes befektetésre vonatkozó korlát betartásának figyelését is szolgálja, amely független attól, hogy a hitelintézet a befektetéseit milyen célból szerezte, hol tartja nyilván, illetve milyen jellegû (pl. hitelintézet) a befektetés. Az MFB és az Eximbank esetében a befektetési korlátokat a vonatkozó jogszabályoknak megfelelõen kell figyelembe venni. A Hpt. elõírása alapján a befektetési korlátozás alá nem tartozó befektetésekrõl (ezért levonandó tételekre) vonatkozó elkülönített nyilvántartást kell vezetni és ezeket a befektetéseket külön kell kezelni. A befektetéseket a könyv szerinti bekerülési értéken kell feltüntetni. A Hpt. elõírásai szerint a közvetlen befektetés nettó értéke a könyv szerinti bruttó (bekerülési, beszerzési) értékének az elszámolt értékvesztéssel, értékcsökkenéssel csökkentett összege. Amennyiben a közvetett tulajdonlású vállalkozásnál nem állapítható meg a bekerülési (beszerzési) érték, abban az esetben lehet csak a jegyzett tõkét figyelembe venni. Amennyiben egy vállalkozásban nincs közvetlen, csak közvetett tulajdonlású részesedése a hitelintézetnek, akkor azt is fel kell tüntetni ebben a táblában, amennyiben a Hpt.

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes